Държавен вестник, бр. 20, 2021 г., стр. 132

СТР.  132	
Д Ъ Р Ж А В Е Н  В Е С Т Н И К 	
БРОЙ  20
Могат да бъдат разработени съгласувани процедури за специфични финансови продукти по 
линия на Фонда, допълнително описващи правилата, политиките и процедурите на ЕИБ, 
приложими за конкретния вид операции. 
 
Склонност към поемане на риск за финансови инструменти на ЕИФ 
Предвид високорисковия обхват на намесата на Фонда, ЕИФ ще осъществява операции в 
рамките на Фонда, обикновено с по-висок риск, отколкото е за собствените операции. 
Договорените процедури, както и рисковите фактори за операциите, ще се прилагат за 
операциите на ЕИФ в контекста на Фонда. 
 
12.8 Специални мерки 
Предвид специалната цел на ЕГФ като инструмент за отговор на кризата, ЕИБ може да 
адаптира обичайните си договорни изисквания и изисквания за допустимост на обособена 
основа, за да се даде възможност за операции, насочени към основните симптоми на 
настоящата криза, като подкрепа за веригата на доставките, оборотен капитал и нужди от 
ликвидност. При работата си с финансови посредници при цялостно делегиране, ЕИБ може 
също така да адаптира обичайните си договорни изисквания за мониторинг, преструктуриране, 
докладване, съответствие, изключване и измама по отношение на крайните бенефициери. 
Всяко такова адаптиране ще бъде ясно посочено в документите за одобрение на ниво 
операция. 
 
12.9 Отрицателен лихвен риск  
В структурата ще има два основни източника на риск при отрицателна лихва: 
 
1- Риск при отрицателна лихва, свързан с предварителните вноски във Фонда: Някои от 
Вносителите могат да изберат да направят предварителна вноска във Фонда. В 
настоящата среда на отрицателна лихва за еврото такива предварителни вноски биха 
намалели с течение на времето в резултат на отрицателните лихвени проценти.  
  
2- Риск при отрицателна лихва, свързан с възстановявания или погасявания по основните 
операции.  
 
12.10 Финансово и оперативно отчитане и докладване на риска  
Съгласно изискванията за финансова отчетност на Фонда, определени в Споразумението за 
принос, се изготвя финансова отчетност на касова основа и следователно не се предвижда 
оценка на операциите на Фонда. Както е предвидено в Споразумението за принос, след 
получаване на документите за финансово отчитане, Вносителят може да поиска допълнителна 
информация, свързана със съдържанието на документите. Банката ще положи разумни усилия, 
за да предостави на Вносителя информацията, която счита за необходима, при условие че 
съответната информация е на разположение на Банката и при условие че разполага с ресурси 
за събиране на тази информация. 
 
Комитетът на Вносителите и Бордът ще получават годишен оперативен доклад за операциите 
на Гаранционния фонд. Този оперативен доклад ще съдържа списък на всички подкрепени 
подписани операции/договори, ведно с таблици, показващи подписаните операции по сектори, 
по държави, и инвестициите, които се очаква да бъдат мобилизирани инвестиции със 
съответния финансов мултипликатор. 
 
Комитетът на Вносителите ще получава редовни последващи доклади по въпроси, свързани с 
риска. 
 
12.10 Правила и процедури на ЕИФ 
В контекста на Фонда, и по-специално във връзка с оценката, одобряването, изпълнението, 
докладването и излизането от/прекратяването на операциите, ЕИФ ще прилага своите вътрешни 
правила и процедури, когато е приложимо, както са изменени от договорените процедури, 
приложими за операциите на ЕИФ в контекста на Фонда, одобрени от управителните органи на 
ЕИФ.